b'\n_START_ARTICLE_\nN\xc3\xb8dpejlesender\n_START_PARAGRAPH_\nEn n\xc3\xb8dpejlesender eller et n\xc3\xb8dradiofyr er en enkel radiosender, som kun m\xc3\xa5 anvendes ved n\xc3\xb8dsituationer. _NEWLINE_Alle skibe og fly har n\xc3\xb8dpejlesendere, som udl\xc3\xb8ses ved ulykke. De kan udl\xc3\xb8ses manuelt med en egen kontakt. Batterierne i senderne har speciel lang lagringstid og holdbarhedstid, s\xc3\xa6dvanligvis fem \xc3\xa5r. Efter aktivering er de beregnet til at sende mellem 24 og 48 timer.\n_START_SECTION_\nUdl\xc3\xb8ser\n_START_PARAGRAPH_\nN\xc3\xb8dpejlesenderne i fly udl\xc3\xb8ses ved kraftig st\xc3\xb8d. Det er sket at flyets n\xc3\xb8dpejlesender er udl\xc3\xb8st ved en h\xc3\xa5rd landing, derfor b\xc3\xb8r piloten lytte p\xc3\xa5 n\xc3\xb8dfrekvensen et \xc3\xb8jeblik f\xc3\xb8r flyet parkeres. De kan startes med en egen sikret kontakt p\xc3\xa5 flyets dashboard. Hvis flyet havner i en fors\xc3\xa6nkning i terr\xc3\xa6net kan n\xc3\xb8dpejlesenderen tages ud s\xc3\xa5 den placeres i en h\xc3\xb8jere h\xc3\xb8jde for at sikre st\xc3\xb8rre signalr\xc3\xa6kkevidde._NEWLINE_N\xc3\xb8dpejlesendere til skibe monteres s\xc3\xa5 de frig\xc3\xb8res og flyder til overfladen og startes enten n\xc3\xa5r senderen kommer ned i vand eller n\xc3\xa5r de kommer ned til en bestemt dybde. Senderne er vandt\xc3\xa6tte og flyder. Flere n\xc3\xb8dpejlesendere er udstyret med blinkende lys._NEWLINE_Det s\xc3\xa6lges ogs\xc3\xa5 n\xc3\xb8dpejlesendere til sm\xc3\xa5b\xc3\xa5de._NEWLINE_De personlige n\xc3\xb8dpejlesendere (PLB) kr\xc3\xa6ver som de andre n\xc3\xb8dpejlesendere egen konssesion og registrering. Der registreres ogs\xc3\xa5 personens navn, adresse, mobilnummer - og navn og mobil til p\xc3\xa5r\xc3\xb8rende. Der kan ogs\xc3\xa5 registreres eventuelle kroniske sygdomme/tidligere sygdomme og andet som kan v\xc3\xa6re relevant for redningstjenesten.\n_START_SECTION_\nHistorie\n_START_PARAGRAPH_\nDe \xc3\xa6ldste n\xc3\xb8dpejlesendere sendte p\xc3\xa5 VHF flyb\xc3\xa5ndets n\xc3\xb8dfrekvens 121,5 MHz. Lidt nyere enheder sender ogs\xc3\xa5 p\xc3\xa5 flyb\xc3\xa5ndets n\xc3\xb8dfrekvens p\xc3\xa5 UHF, 243 MHz. De nyeste sender p\xc3\xa5 121,5 og 406 MHz. Den h\xc3\xb8jeste frekvens modtages af satellitter i Cospas-Sarsat 406-systemet og videresendes til hovedredningscentralerne. Efter r\xc3\xa5d fra ICAO til Cospas-Sarsat oph\xc3\xb8rte satellitternes overv\xc3\xa5gning af frekvenserne 121,5 MHz og 243 MHz 1. februar 2009._NEWLINE_De nyere n\xc3\xb8dpejlesendere programmeres for at sende skibets eller flyets kaldesignal og skibets navn. Herudover sendes GPS-koordinater, som er genereret af en indbygget GPS-modtager.'